[{"text_idx": "#000000", "text": "Laagi ja Miileni viis ku\u0308simust"}, {"text_idx": "#000001", "text": "AvalehtKoondisedEesti rahvusnaiskondKertu Laak: see oli ta\u0308iesti uskumatu turniir \u2013 loodan, et meie naised leiavad indu ja\u0308tkata"}, {"text_idx": "#000002", "text": "Kertu Laak: see oli ta\u0308iesti uskumatu turniir \u2013 loodan, et meie naised leiavad indu ja\u0308tkata"}, {"text_idx": "#000003", "text": "Share this postClose sharing boxKertu Laak: see oli ta\u0308iesti uskumatu turniir \u2013 loodan, et meie naised leiavad indu ja\u0308tkataTwitterFacebookLinkedIn"}, {"text_idx": "#000005", "text": "Eesti rahvusnaiskonna diagonaalru\u0308ndaja Kertu Laak tegi Euroopa meistrivo\u0303istlustel sarnaselt mitmele koondisekaaslasele oma parima ma\u0308ngu viimases voorus Aserbaidz\u030caani vastu. 21-aastane Laak to\u0303i 2:3 kaotusma\u0308ngus meie parimana 24 punkti (+15)."}, {"text_idx": "#000006", "text": "\u201cSee on ta\u0308iesti uskumatu turniir ja kogemus olnud. Me la\u0308ksime ma\u0308ng-ma\u0308ngult ja\u0308rjest paremaks, lo\u0303pus ei lo\u0308o\u0308nud enam u\u0308ldse risti ette. Aga kahjuks ootab nu\u0308u\u0308d ees kojuminek. Midagi sisse ei ja\u0308a\u0308nud, seda vo\u0303in kinnitada. Aserbaidz\u030caan on ko\u0303va riik ja me saime va\u0308ga tublisti nende vastu hakkama,\u201d u\u0308tles Laak."}, {"text_idx": "#000007", "text": "Kas niivo\u0303rd hea esitus eelmise EM-i neljanda naiskonna vastu u\u0308llatas ka vo\u0303istkonda ennast? \u201cJah, ma arvan ku\u0308ll. Ega me selleks ma\u0308nguks va\u0308ga ko\u0303rgeid ootusi ei pannud. See oli viimane ma\u0308ng ja me teadsime, et endal ja\u0308a\u0308b lihtsalt halb tunne, kui poleks maksimumi andnud. Panime ta\u0308iega ja o\u0303nnestusime.\u201d"}, {"text_idx": "#000008", "text": "Laak avaldab lootust, et pa\u0308rast sedavo\u0303rd erilist turniiri otsustavad vo\u0303imalikult paljud koondislased karja\u0308a\u0308ri ja\u0308tkata."}, {"text_idx": "#000009", "text": "\u201cMa arvan, et enamus meist tegid elu parima na\u0308dala. Loodan, et ko\u0303ik said inspiratsiooni alaga ko\u0303vasti edasi tegeleda. Keegi ei tea, millises koosseisus me ja\u0308rgmisel korral kokku saades oleme, aga ma loodan, et meid ja\u0308a\u0308b alles palju. Loodan, et ka need, kes va\u0308lismaalt koju plaanivad ma\u0308ngima naasta, leiavad endas kire ja motivatsiooni pa\u0308rast sellist turniiri. Samas loodan ka seda, et noori tuleb peale. Eks ole na\u0308ha, mida uus valiktsu\u0308kkel toob,\u201d lisas Laak lo\u0303petuseks."}, {"text_idx": "#000010", "text": "Kodumaale naaseb meie naiskond juba homme hommikul."}, {"text_idx": "#000013", "text": "Eesti rahvusnaiskondKertu LaakNaiste EM 2019"}, {"text_idx": "#000015", "text": "Rahvusnaiskonna kutse teenis seitse Audentese ma\u0308ngijat, samuti suur osa kogenumaid koondislasi"}, {"text_idx": "#000017", "text": "Hunt ja Po\u0303ld aitasid TLU\u0308/Kikase poolfinaalis raske vo\u0303iduni \u2013 Viljandi Metall vo\u0303itles, aga ja\u0308i liiga u\u0308heku\u0308lgseks"}, {"text_idx": "#000018", "text": "Naiste meistriliigas selgusid poolfinalistid minimaalsete ma\u0308ngudega, Laagilt taas u\u0308le 40 punkti esitus"}, {"text_idx": "#000020", "text": "Kikas ja Bigbank alustavad play-offi vaba vooruga, veerandfinaalpaarid selguvad na\u0308dalavahetusel"}]